معروف البخیت

معروف سلیمان البخیت (   : 18 مارچ 1947 - 7 اکتوبر 2023) ایک اردنی سیاست دان تھے  جو دو بار اردن کے وزیر اعظم رہ چکے ہیں۔ وہ پہلے 27 نومبر 2005 سے 25 نومبر 2007 تک اور پھر 9 فروری 2011 سے 17 اکتوبر 2011 تک وزیر اعظم رہے۔ بخیت اسرائیل میں اردن کے سفیر اور قومی سلامتی کے سربراہ کے عہدے پر بھی فائز رہے۔ 2005 کے عمان میں ہونے والے بم دھماکوں کے تین ہفتے سے بھی کم عرصے بعد شاہ عبداللہ دوم کی طرف سے وزیر اعظم مقرر کیا گیا، بخیت کی بنیادی ترجیحات اردن میں سلامتی اور استحکام کو برقرار رکھنا تھیں۔یکم فروری 2011 کو بادشاہ نے انہیں دوبارہ وزیر اعظم مقرر کیا تھا۔  البخیت نے 17 اکتوبر 2011 کو اپنے عہدے سے استعفیٰ دے دیا، اور 24 اکتوبر کو عون شوکت الخصاونہ نے ان کی جگہ لی۔

تعلیم 
معروف البخیت نے اردن یونیورسٹی سے جنرل مینجمنٹ اور پولیٹیکل سائنس میں بیچلر کی ڈگری حاصل کی۔ انہوں نے 1982 میں یونیورسٹی آف سدرن کیلیفورنیا سے پبلک ایڈمنسٹریشن میں ماسٹرز اور 1990 میں کنگز کالج لندن سے اسٹریٹجک اسٹڈیز میں پی ایچ ڈی کی ڈگری بھی حاصل کی۔ ان کا پی ایچ ڈی کا مقالہ " مصری فضائی دفاعی حکمت عملی 1967-1973 کا ارتقاء " کے عنوان سے ہے۔

فوجی کیریئر 
معروف البخیت کا تعلق اردن کے العبادی قبیلے سے ہے۔ انہوں نے 1964 میں اردن کی مسلح افواج میں شمولیت اختیار کی، اور 1966 میں رائل ملٹری کالج سے سیکنڈ لیفٹیننٹ کی حیثیت سے گریجویشن کیا۔ وہ 1999 میں مسلح افواج سے بطور میجر جنرل ریٹائر ہوئے۔

وزیر اعظم 
بخیت دو بار وزیر اعظم رہے، پہلے 27 نومبر 2005 سے 25 نومبر 2007 تک، اور پھر 9 فروری 2011 تک خدمات سر انجام دیں۔

پہلی مدت 
بخیت کو شاہ عبداللہ دوم نے 2005 کے عمان بم دھماکوں کے تین ہفتے سے بھی کم عرصے کے بعد مقرر کیا تھا۔

دوسری مدت 
اردن میں ہونے والے  مظاہروں کے بعد، یکم فروری 2011 کو شاہ عبداللہ نے  وزیر اعظم سمیر رفائی کو برطرف کر دیا، اور بخیت کو ان کے پرانے عہدے پر دوبارہ تعینات کر دیا۔ امریکہ اور 1994 کے اردن-اسرائیل امن معاہدے کے حوالے سے اعتدال پسند موقف کو برقرار رکھتے ہوئے، البخیت نے انتخابی قوانین میں تبدیلیاں کرنے، اختیارات کو مرکزیت دینے اور سیاسی جماعتوں کو مزید حقوق دینے کا وعدہ کیا تھا۔ شاہ عبداللہ دوم نے 17 اکتوبر 2011 کو ان کا استعفیٰ قبول کر لیا اور عون شوکت الخصاونہ کو وزیر اعظم مقرر کیا۔

وفات 
معروف البخیت کا انتقال 7 اکتوبر 2023 کو 76 سال کی عمر میں ہوا ۔

حوالہ جات 

اردنی جرنیل
اردن کے وزرائے دفاع
جامعہ اردن کے فضلا
اردن کے وزرائے اعظم
مملکت متحدہ میں اردنی تارکین وطن
کنگز کالج لندن کے فضلا
2023ء کی وفیات
1947ء کی پیدائشیں